TOP ร่วมพิธีเปิดคลังเก็บสารละลายและเคมีภัณฑ์แห่งใหม่
TOP ร่วมพิธีเปิดคลังเก็บสารละลายและเคมีภัณฑ์แห่งใหม่ ในเขตนิคมอุตสาหกรรมดิ่นหวู นครไฮฟอง ประเทศเวียดนาม เมื่อเร็วๆนี้
27 พ.ค. 2562

คุณฉัตรฐาพงศ์ วังธนากร (ที่ 5 จากขวา) รองกรรมการผู้จัดการใหญ่ ด้านการพาณิชย์องค์กร บริษัท ไทยออยล์ จำกัด (มหาชน) หรือ TOP พร้อมด้วย คุณอัจฉรีย์ ตียาภรณ์ (ที่ 3 จากขวา) กรรมการผู้จัดการ บริษัท ท๊อป โซลเว้นท์ จำกัด และผู้บริหารระดับสูงในกลุ่มไทยออยล์ ร่วมพิธีเปิดคลังเก็บสารละลายและเคมีภัณฑ์แห่งใหม่ ทางตอนเหนือของประเทศเวียดนาม
โดยได้รับเกียรติจาก คุณธานี แสงรัตน์ (กลาง) เอกอัครราชฑูตไทย ณ นครฮานอย ประเทศเวียดนาม เป็นประธานในพิธี โดยพิธีดังกล่าวจัดขึ้น ณ คลังเก็บสารละลายและเคมีภัณฑ์ของ บริษัท ท็อป โซลเว้นท์ (เวียดนาม) ไลอะบิลลิตี้ จำกัด ซึ่งตั้งอยู่ในเขตนิคมอุตสาหกรรมดิ่นหวู นครไฮฟอง ประเทศเวียดนาม เมื่อเร็วๆนี้